છોકરું ઘરમાં દાદા-દાદી સાથે રહેતું હોય અને તેઓ તેની સાથે ગુજરાતીમાં વાત કરે, બચ્ચાને ભીંડાનું શાક નથી ભાવતું તો દાદી તેને જે શાક ભાવે છે એ બનાવી આપે, દીકરો-વહુ જૉબ પરથી કંટાળીને આવ્યાં હોય ત્યારે તેમનું નાનું બાળક કોઈ વાતે કકળાટ કરતું હોય તો તેને ચૂપ કરવા તે માગતું હોય એ ચીજ દાદા-દાદી આપે, બાળકને રમવા જવું હોય, હોમવર્ક કરવાનો તેની પાસે ટાઇમ હોય અને તો પણ તેની મમ્મી જવા ન દેતી હોય ત્યારે છોકરું દાદા-દાદીને ફરિયાદ કરે અને રમવા જતું રહે.